CELEX: 52011DP0247
Language: lt
Date: 1307404800000
Title: Prašymas atšaukti Europos Parlamento narės Agnes Hankiss imunitetą 2011 m. birželio 7 d. Europos Parlamento sprendimas dėl prašymo atšaukti Ágnes Hankiss imunitetą (2010/2213(IMM))

11.12.2012   
            
            
               LT
            
            
               Europos Sąjungos oficialusis leidinys
            
            
               CE 380/152
            
         2011 m. birželio 7 d., antradienisPrašymas atšaukti Europos Parlamento narės Agnes Hankiss imunitetą
   P7_TA(2011)0247
   2011 m. birželio 7 d. Europos Parlamento sprendimas dėl prašymo atšaukti Ágnes Hankiss imunitetą (2010/2213(IMM))
   2012/C 380 E/23
   
      Europos Parlamentas,
   
               —
            
            
               atsižvelgdamas į 2010 m. liepos 6 d. Budos centrinio apygardos teismo prašymą atšaukti Ágnes Hankiss imunitetą, paskelbtą 2010 m. rugsėjo 6 d. plenariniame posėdyje,
            
         
               —
            
            
               2011 m. balandžio 11 d. susipažinęs su Ágnes Hankiss paaiškinimais, pateiktais pagal Darbo tvarkos taisyklių 7 straipsnio 3 dalį,
            
         
               —
            
            
               atsižvelgdamas į 1965 m. balandžio 8 d. Protokolo dėl Europos Sąjungos privilegijų ir imunitetų 9 straipsnį bei į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
            
         
               —
            
            
               atsižvelgdamas į Europos Sąjungos Teisingumo Teismo 1964 m. gegužės 12 d, 1986 m. liepos 10 d., 2008 m. spalio 21 d. ir 15 d. bei 2010 m. kovo 19 d. sprendimus (1),
            
         
               —
            
            
               atsižvelgdamas į Darbo tvarkos taisyklių 6 straipsnio 2 dalį ir 7 straipsnį,
            
         
               —
            
            
               atsižvelgdamas į Teisės reikalų komiteto išvadas (A7–0196/2011),
            
         
               A.
            
            
               kadangi Budos centrinis apygardos teismas (Budapeštas) pateikė prašymą atšaukti Parlamento narės Ágnes Hankiss imunitetą, kad galėtų iš naujo nagrinėti baudžiamąją bylą prieš Ágnes Hankiss, kaip nurodyta Vengrijos Respublikos Aukščiausiojo Teismo nutartyje,
            
         
               B.
            
            
               kadangi Ágnes Hankiss imuniteto panaikinimas susijęs su kaltinimais šmeižtu pagal Vengrijos baudžiamojo kodekso 181 straipsnį dėl 2004 m. sausio 23 d. laidoje „Péntek 8 mondatvadász“ padaryto pareiškimo,
            
         
               C.
            
            
               kadangi privati kaltintoja pareiškė kaltinimus Ágnes Hankiss 2004 m. vasario 18 d. kaltinime, kuris buvo pateiktas Budos centriniame apygardos teisme 2004 m. vasario 23 d.; kadangi Budos centrinis apygardos teismas 2005 m. birželio 28 d. priėmė nuosprendį, kuris buvo apskųstas Budapešto municipaliniame teisme ir kurį šis teismas panaikino 2006 m. vasario 3 d.,
            
         
               D.
            
            
               kadangi dėl to byla buvo grąžinta nagrinėti Budos centriniam apygardos teismui, kuris 2009 m. vasario 6 d. išteisino Ágnes Hankiss dėl pateiktų kaltinimų; kadangi kaltintoja apskundė šį nuosprendį Budapešto municipaliniame teisme, kuris 2009 m. kovo 25 d. nusprendė palikti Apygardos teismo nuosprendį nepakeistą dėl visų jo pagrindų,
            
         
               E.
            
            
               kadangi Vengrijos Respublikos Aukščiausiasis Teismas 2009 m. lapkričio 12 d. panaikino abiejų teismų sprendimus dėl materialinės teisės normų pažeidimų ir nurodė Budos centriniam apygardos teismui bylą nagrinėti iš naujo,
            
         
               F.
            
            
               kadangi Ágnes Hankiss yra Parlamento narė nuo 2009 m. liepos 15 d.,
            
         
               G.
            
            
               kadangi pagal Protokolo dėl Europos Sąjungos privilegijų ir imunitetų 9 straipsnį Parlamento nariai sesijų metu naudojasi savo valstybės teritorijoje – imunitetais, kurie toje valstybėje yra suteikiami parlamento nariams; kadangi tai negali sukliudyti Parlamentui pasinaudoti savo teise atšaukti vieno iš Parlamento narių imunitetą,
            
         
               H.
            
            
               kadangi pagal Vengrijos baudžiamojo proceso kodekso 552 straipsnio 1 dalį turi būti sustabdytas baudžiamasis procesas byloje prieš asmenį, kuris turi imunitetą, ir pateiktas prašymas atšaukti šį imunitetą ir kadangi pagal Vengrijos BPK 551 straipsnio 1 dalį numatyta, kad baudžiamasis procesas prieš, inter alia, Europos Parlamento narį gali būti pradėtas tik panaikinus imunitetą,
            
         
               I.
            
            
               kadangi pagal 2004 m. Įstatymo Nr. LVII 12 straipsnio 1 dalį numatyta, kad privataus kaltinimo bylose prašymą atšaukti imunitetą teikia teismas Europos Parlamento pirmininkui,
            
         
               J.
            
            
               kadangi po to, kai buvo panaikinti ankstesni teismų sprendimai, naujo proceso metu Ágnes Hankiss pareiškė, kad ji yra Parlamento narė, ir Budos centrinis apygardos teismas, vadovaudamasis Vengrijos baudžiamojo proceso kodekso 552 straipsnio 1 dalimi ir 2004 m. Įstatymo Nr. LVII 12 straipsniu, nusprendė sustabdyti procesą ir pateikti prašymą panaikinti imunitetą,
            
         
               K.
            
            
               kadangi dėl to šiuo atveju yra tinkama rekomenduoti atšaukti parlamentinį imunitetą,
            
         
               1.
            
            
               nusprendžia atšaukti Ágnes Hankiss imunitetą;
            
         
               2.
            
            
               paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Vengrijos Respublikos valdžios institucijai ir Ágnes Hankiss.
            
         
      (1)  Byla 101/63 A. Wagner prieš J. Fohrmann ir A. Krier, 1964 m. rink., 195 p., byla 149/85 R. Wybot prieš E. Faure ir kt., 1986 m. rink., 2391 p., byla T-345/05 A. N. Mote prieš Parlamentą, 2008 m. rink., II dalis, 2849 p., sujungtos bylos C-200/07 ir C-201/07 A. L. Marra prieš E. De Gregorio ir A. Clemente, 2008 m. rink., I dalis, 7929 p. ir byla T-42/06 B. Gollnisch prieš Parlamentą.